釋迦出山畫像贊
作者：釋德洪
朝代：宋

paragraphs: 徧大海味，具於一滴。
盡法界身，足於纖埃。
佇思則燈王之座不能入毗耶之室，斂念則彌勒之門彈指即開。
惟我鼻祖，釋迦和尚。
初出雪山，即示此像。
以百千億微塵數身，九十七大人之相。
頓入毫端三昧，而幻此一幅之上。
垂手跣足，頂螺頷絲。
超然静深，出三界癡。
如浩蕩春寄於纖枝，如清涼月印於盆池。
鏤冰琢雪，我作贊詞。
關空鎖夢夫，子其牢蓄之。